Карл Микел
Гълчава в двора

Превод от немски: Венцеслав Константинов, —

chitanka.info

Къде е топката?

Намери веднага топката!

Трябва да намериш топката!

Намери топката!

Без топка да не ми идваш горе!

Трябва да намериш топката! Казах ти, там вляво в ъгъла.

Къде е топката?

Той не знае къде е ляво и къде е дясно.

Не ми идвай горе без топка! Веднага

Да намериш топката!

Казах ти. Ако не намериш топката,

Да не ми идваш горе.

Веднага идвай горе с топката,

Казах ти! Къде е топката,

Намери веднага топката! Ще има бой,

Ако дойдеш горе без топка.

Идвай веднага горе! Трябва

Да намериш топката! Казах ти!

1968

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.